《书院即事》
宋代·胡宏

为无经济学，万里筑幽栖。
波涨青冥濶，柳垂春色低。
烟花薰小院，风竹掩丹梯。
便是神仙宅，世人应未迷。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。